o
KÄÄNNEKOHTA Miehen tarpeet, vaimon tarpeet
Tervetuloa Käännekohtaan. Olen Muyiwa.
Tämä jakso kannattaa katsoa, jos aikoo joskus mennä naimisiin.
Addiktio ajoi aviomiehen pornon ja prostituution pariin.
Pian näet, mikä oli vaimon reaktio.
Ensin tapaamme "Miehen tarpeet, vaimon tarpeet" -kirjan tekijän.
Hän on täällä radiojuontajana työskentelevän vaimonsa kanssa.
Tervetuloa, Bill ja Joyce Harley. -Kiitoksia.
Avioliitosta on kirjoitettu paljon kirjoja.
Miten kirjanne erottuu joukosta?
Kirjoitin sen, kun feministit olivat vallassa.
Eivätkö he ole enää?
Kirjoitin kiistanalaisesta aiheesta, -
eli siitä, kuinka miehen tarpeet eroavat naisen tarpeista.
Puolison tarpeita ei voi täyttää omien mieltymyksiensä mukaan.
Aviopuolisoiden on tehtävä jotain, jota he eivät ehkä itse arvosta.
Se on avain hyvään avioliittoon.
Kirja kirjoitettiin jo pitkä aika sitten.
Siitä on jo 27 vuotta. -Ja se myy vieläkin.
Kuinka reagoit, kun miehesi kertoi kirjoittavansa kirjan?
Kannustin häntä, koska tiesin siitä olevan apua muille pareille.
Konsepti toimii, joten olimme asiasta samaa mieltä.
Puhutaanpa hetki konseptista.
Kaikkea ei tarvitse paljastaa, jotta katsojat ostaisivat kirjan.
Mitä eri tarpeita puolisoilla on?
Ensin haluan painottaa sitä, että kaikki ovat erilaisia.
Kehotan lukijoitani kertomaan itse puolisolleen, mitä he tarvitsevat.
Jokainen tietää itse parhaiten, mitä hän tarvitsee.
Mies tarvitsee seksuaalista tyydytystä, mikä ei yllätä ketään.
Hän tarvitsee hauskanpitoa.
Hän tarvitsee kauniin vaimon.
Hän haluaa apua kotona. Se ei ole enää yleistä.
Hän tarvitsee myös ihailua.
Naisen tarpeet ovat hyvin erilaisia.
Hän tarvitsee hellyyttä ja intiimiä keskustelua.
Keskustelun on oltava henkilökohtaista ja kiinnostavaa.
Hän tarvitsee avoimuutta ja rehellisyyttä.
Hän tarvitsee taloudellista tukea. Miehen on käytävä töissä.
Hän haluaa, että mies on hyvä isä ja hyvä roolimalli lapsille.
Hän haluaa, että isä opettaa lapsille hyviä arvoja.
Seuraavaksi kysymys sinulle, Joyce.
Mietin sitä, kuinka kulttuurierot vaikuttavat asiaan.
Ovatko naisen tarpeet samat, -
olipa hän sitten Amerikassa, Tripolissa tai Nigeriassa?
Kulttuuri saattaa asettaa erilaisia odotuksia.
Jumala on kuitenkin tehnyt meistä tällaisia.
Mies ja nainen etsivät toisistaan tarpeidensa täyttymystä.
Katsotaan listaa. Onko maailmassa naista, joka ei halua keskustella?
Kuka nainen ei kaipaa hellyyttä halausten ja suukkojen muodossa?
Se ei ole seksiä.
Tämä koskee kaikkia naisia.
Onko naista, joka haluaa valehtelevan miehen?
Kaikilla naisilla on siis samat tarpeet, -
jotka eivät riipu kulttuurista.
George Barna on amerikkalainen kirjailija.
Hän kirjoittaa vanhemmuutta käsittelevässä kirjassaan, -
että hän epäili sitä, pitäisikö hänen kirjoittaa ollenkaan.
Mietitkö koskaan sitä, millä oikeudella kirjoitat kirjoja?
Pidin seurakunnassa kurssia, jonka joku nauhoitti.
Sen jälkeen teksti kirjoitettiin ylös.
Siitä syntynyt käsikirjoitus löysi tiensä kustantajalle, -
joka halusi kustantaa sen.
Tauon jälkeen kuulette kirjailijan omakohtaisista kokemuksista.
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI." JES. 61:10
Studiossa on kirjailija Bill Harley vaimonsa Joycen kanssa.
Joyce, sinulla on ihana jakku. Löytyisiköhän siitä miesten mallia?
Ralph Laurenilta sellainen löytyy.
Selvästikin kirja myy hyvin!
Kirjassa on luku, jonka nimi on "Niin kävi minullekin".
Kirjoitat siitä, kuinka luovuit shakin pelaamisesta, -
jotta voisit viettää enemmän aikaa vaimosi kanssa.
Kun aloimme seurustella, -
olin mestari shakissa.
Pelasin Joycen kanssa tennistä.
Kun menimme naimisiin, -
shakin pelaaminen alkoi viedä liikaa yhteisestä ajastamme.
Se häiritsi myös perhe-elämää.
Hän myös tunnusti inhoavansa tennistä.
Ihmettelin, miksi hän sanoi sen vasta nyt.
Tiesit, että hän rakasti shakkia. Miksi veit sen häneltä?
Olen kamala ihminen.
Hän ei vienyt sitä. Hän vain teki selväksi, ettei pitänyt siitä.
Silloin teimme erään hyvin tärkeän päätöksen.
Jos jokin harrastus häiritsee prioriteettejämme, -
etsimme uuden ratkaisun.
Aloimme pelata lentopalloa.
Teimme asioita, joista molemmat pitivät.
Teimme sen toisillemme.
Kuinka tärkeää tämä on syrjähyppyjen estämisen kannalta?
Se auttaa meitä täyttämään toistemme tarpeet.
Päätös on tehtävä yhdessä, ja molempien on oltava tyytyväisiä.
Minä en pelannut shakkia. Bill pelasi sitä hienosti.
Minua se ei vain kiinnostanut.
Aloitin pelaamisen neljävuotiaana.
Ajatella.
Miksi hän veisi yhteisen aikamme?
Jos minä olisin himoshoppailija, pitäisikö hänen tulla mukaan?
Se olisi tuskallista.
Tärkeää on etsiä harrastus, jota voidaan harrastaa yhdessä.
Vaihtoehtoja on paljon.
Tärkeintä on täyttää puolison emotionaaliset tarpeet.
Se on kuitenkin tehtävä tavalla, -
joka on mieluinen molemmille.
Se vaatii paljon keskustelua.
Toisen tarpeita ei käydä täyttämään millä hinnalla hyvänsä.
Ne täytetään kestävällä tavalla.
Kukaan ei jaksa tehdä jatkuvia uhrauksia.
Jos siihen löytyy miellyttävä tapa, siitä tulee osa elämäntapaa.
Olisipa meillä enemmän aikaa.
Kirjaa on myyty jo kaksi vuosikymmentä, -
ja sitä myydään vieläkin.
Kysymys avioliiton ulkopuolisista suhteista.
Te olette auttaneet kriisitilanteissa olevia pareja.
Kuinka suhde yleensä alkaa?
Yleensä se alkaa ystävyydestä.
Yleensä suhdetta ei etsitä.
Yleensä ystävystytään työkaverin kanssa, -
jonka jälkeen uusi ystävä alkaa täyttää toisen rakkauspankkia.
Silloin ihmiset alkavat ihastua toisiinsa, -
ja lopulta he rakastuvat.
Se alkaa siitä, kun keskustelut muuttuvat henkilökohtaisiksi.
Eräs kristitty nainen kertoi, että hän rakastaa työkaveriaan.
Hän sanoi, että he vain keskustelevat.
Se on salakavalaa, ja siksi ihmisten pitäisi suojella itseään.
On ryhdyttävä varotoimenpiteisiin.
Ne suojelevat avioliittoa.
Joidenkin mielestä liioittelemme varotoimenpiteiden kanssa.
Emme hyväksy vastakkaista sukupuolta olevia ystäviä.
Monien mielestä niin on mahdotonta elää nyky-yhteiskunnassa.
Syrjähyppy on kuitenkin syöpää vakavampi asia.
Syöpää yritetään välttää.
Syrjähypyn riski avioliitossa on 60 prosenttia.
Mitä haluaisitte tähän loppuun sanoa niille katsojille, -
jotka ovat ehkä jo suhteessa?
Puhutko jollekin ystävällesi mieluummin kuin miehellesi?
Älä puhu hänelle enää koskaan.
Pian jatkamme keskustelua.
Mitä tekisitte, -
jos löytäisitte aviomiehenne salaiset seksikansiot?
Pian näette, mitä tarinamme nainen teki.
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE: -
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
Allanin pariskunnan elämä näytti normaalilta.
Kaikki kuitenkin luhistui, kun vaimo löysi miehensä seksikansiot.
Amy löysi miehensä toimistosta jotain, joka särki hänen sydämensä.
Hän oli kirjoittanut ylös tietoja tapaamistaan prostituoiduista.
Hän oli myös kirjoittanut, mitä he olivat tehneet yhdessä.
Se murskasi minut.
En pystynyt käsittämään sitä.
Kun tulin kotiin, jäljellä oli vain vaimoni jättämä vihkisormus.
Timin salainen seksiaddiktio oli vihdoin paljastunut.
Ongelma alkoi jo lapsuudessa.
Olen lukenut pornolehtiä yhdeksänvuotiaasta asti.
Isoisäni luki Playboy-lehteä, ja kylässä ollessani luin sitä.
Addiktio vain paheni ajan myötä.
Kun hän ja Amy menivät naimisiin, Tim alkoi tapailla muita naisia.
Pornolehdet eivät enää riittäneet.
Tarvitsin jotain enemmän.
Amy huomasi jonkin olevan vialla, mutta ei tiennyt asiasta enempää.
Tim ei halunnut enää olla kanssani.
Kun internet yleistyi, Timin addiktio otti vallan.
Tim aloitti suhteen internetissä tapaamansa naisen kanssa.
Sitten Amy löysi kondomeja.
Aloin huutaa hänelle.
Kysyin, mikä hänessä oli vikana ja miksi hän halusi tuhota meidät.
Pakkasin hänen laukkunsa ja vein ne hänen toimistolleen.
Melkein heitin koko avioliittomme menemään vain siksi, -
että saisin olla suhteessa naiseen, josta en edes pitänyt.
Se kaikki johtui addiktiostani.
Amy ja Tim päättivät yrittää uudestaan.
He alkoivat käydä kirkossa, mutta Timin ajatukset olivat muualla.
Internetin prostituoidut tarjosivat minulle seksiä rahaa vastaan.
Muuta he eivät vaatineet.
Tim alkoi etsiä prostituoituja kaduilta ja hierontapaikoista.
Silloin Amy löysi hänen kansionsa.
Hän joutui lukemaan hirveitä kertomuksia.
Hän pakkasi tavaransa ja lähti.
Amy muutti äitinsä luokse ja tuli uskoon.
Jumala auttoi minua näkemään mieheni armollisin silmin.
Tim oli tullut elämänsä vaikeimpaan kohtaan.
Hän alkoi lukea seksiaddiktiota käsitteleviä kristillisiä kirjoja.
Kasvoin seurakunnassa ja halusin tietää, -
mitä kristinusko sanoisi ongelmistani.
Pariskunnan 8. hääpäivänä Amy soitti Timille.
Olimme molemmat hakeneet eroa, joten mitään menetettävää ei ollut.
Olimme avoimia tunteistamme.
Hän kertoi rakastavansa minua yhä. Se sattui.
Kuinka hän pystyi rakastamaan minua kaiken sen jälkeen?
Hän luki minulle Raamattua.
Tim ei voinut unohtaa Amyn sanoja. Lopulta hän huusi Jumalaa apuun.
Tutkin sitä, kuka Jeesus oli ja mitä hän opetti.
Aloin itkeä.
Olin talomme kellarissa.
Sanoin: "Jos olet, kuka olet..."
"Jos olet Jumala, auta minua."
Tim meni pastorin juttusille.
Avauduin hänelle, koska tunsin voivani luottaa häneen.
Tiesin, että hän auttaisi minua.
Amy ja Tim päättivät tavata toisensa.
Annoin hänelle hänen sormuksensa takaisin ja pyysin anteeksi.
Sanoin, että olin tehnyt anteeksiantamattomia tekoja.
Nyt kuitenkin seurasin Jeesusta.
Pelkäsin, että sama toistuisi.
Jumala kuitenkin puhui selvästi.
Kaikkien muiden mielestä en olisi saanut palata Timin luo.
Kuuntelin kuitenkin Jumalan ääntä.
Heidän rakkautensa on kasvanut, ja he ovat saaneet kaksi lasta.
Olemme saaneet kasvaa ihmisinä, ja meistä on tullut läheisiä.
Se on jotain, jota en ollut koskaan ymmärtänyt.
Siihen vaadittiin aikaa ja anteeksiantoa.
Siihen tarvittiin Jumalan agape-rakkautta.
Olemme yhdessä Jeesuksen ansiosta.
Kiitos siitä, että olette edelleen seurassamme.
Mitä ajatuksia tämä video teissä herätti?
Tarinan mies petti vaimoaan monin tavoin.
Mikää ajaa miehen sellaiseen? Tyydyttymättömät tarpeetko?
Se voi olla osa ongelmaa, -
mutta useimmat miehet elävät kaksoiselämää.
He jakavat elämänsä kahteen osastoon: -
perhe-elämään ja omaan elämään, -
josta vaimo ei ole tietoinen.
Onko se tyypillistä miehille? -Sitä tapahtuu eniten miehille.
He saattavat luoda kokonaisen elämäntavan, -
jossa vaimo ei ole osallisena.
Aluksi se saattaa vaikuttaa viattomalta.
Hän vain jättää kertomatta vaimolleen tiettyjä asioita.
Me emme kannata avioliiton sisäistä yksityisyyssuojaa.
Miehen tekemisten olisi tultava vaimon tietoon, -
koska se suojelee vaimoa.
Monet miehen tekemiset loukkaavat vaimoa.
Jos mies kysyy ensin luvan, nainen ei anna hänen tehdä niitä.
Haluaisin kysyä erästä asiaa.
Olen tietoinen siitä, -
että teillä on maailmanlaajuinen palvelutyö.
Tunnette maailman tilanteen.
Mitä tekee nainen, -
jonka kulttuurissa nainen ei saa puuttua miehen asioihin?
Mitä hän tekee silloin, jos kaikki hänen ympärillään käskevät -
häntä olemaan hiljaa?
Tuo on vaikea kysymys, koska kyse on eri kulttuurista.
Elämme kuitenkin uudessa ajassa.
Jos joku katsojista on sellaisessa tilanteessa, -
kehottaisin häntä keskustelemaan puolisonsa kanssa.
Sanokaa, että haluatte lisätä rakkautta suhteeseenne.
Kertokaa, että haluatte parantaa yhteyttänne.
Sanokaa, että haluatte demokraattista keskustelua.
On mahdollista, että voitte löytää unelmanne kotoanne.
Uskovat voivat myös rukoilla.
Rukoilkaa puolisonne puolesta, -
jotta hän ymmärtäisi, mikä on Jumalan tahto avioliitossanne.
Jumala haluaa, että täytämme toistemme tarpeet.
Eräs kiinalainen kertoi minulle, -
etteivät kiinalaismiehet saa avautua vaimoilleen.
He eivät voi paljastaa ajatuksiaan.
Sanoin, etteivät amerikkalaisetkaan tee niin.
Suosittelen käytäntöä, joka on vaikeaa joka kulttuurissa.
Nykypäivänä jopa onnistuneimmat avioliitot voivat hajota.
Sitä tapahtuu myös näyttelijöille ja muille sellaisille ihmisille, -
joita muut ihailevat.
Sitten he yhtäkkiä eroavat.
Allanin pariskunta vaikuttaa harvinaiselta poikkeukselta.
Onko se yleistä?
Avioliitolla on rajoitteita.
On helppo olla menemättä naimisiin.
Tim loukkasi vaimoaan, -
mutta vaimo halusi vielä yrittää.
Hän teki oikein, kun jätti miehensä paljastuksen jälkeen.
Myös Tim teki oikein päättäessään, -
etteivät seksikokeilut olleet avioliiton tuhoutumisen arvoisia.
Hän ei kuitenkaan huolehtinut tarvittavista varotoimenpiteistä.
Olettaisin, että tällä kerralla hän on tehnyt sen Pyhän Hengen avulla.
Herra antoi hänelle yllykkeen, jota hänellä ei ollut aikaisemmin.
Hän tiesi, että Herra siunaisi häntä, -
jos hän sitoutuisi käyttäytymään oikein.
Lopulta avioliitto alkoi toimia.
Puhut Pyhän Hengen voimasta.
Voisitteko rukoilla niiden katsojien puolesta, -
joiden avioliitot ovat kriisissä.
Taivaallinen Isämme, kiitämme oikeudesta tulla eteesi -
Poikasi Jeesuksen tähden.
Tiedät kaiken ja rakastat meitä.
Rukoilen niiden katsojien puolesta, joilla on ongelmia avioliitossaan.
Kosketa heitä.
Auta heitä ymmärtämään, miten heidän ongelmansa voivat ratketa.
Annamme sinulle kaiken kunnian.
Kiitos Pyhän Hengen voimasta.
Kiitos siitä, kuinka johdat meitä.
Jos joku katsojista tarvitsee voimaasi, -
anna hänelle voimaa vastustaa niitä kiusauksia, -
joita hän kokee työkaverin tai ystävän taholta.
Auta häntä jättämään se suhde ja elämään tavalla, -
joka tuo kunniaa sinulle.
Sinulle olkoon kaikki kunnia. Aamen.
Jos tarvitset apua avioliittoosi, -
käy nettisivulla www.marriagebuilders.com.
Vieraani ovat auttaneet tuhansia ihmisiä järjestönsä kautta.
Kunnes näemme taas, näkemiin, au revoir ja Jumalan siunausta.
Suomennos: Hanna Tischer